Τζέφρεϊ Ρας

Ο Τζέφρεϊ Ρας (αγγλικά:Geoffrey Rush), (6 Ιουλίου 1951) είναι Αυστραλός ηθοποιός. Μέχρι το Νοέμβριο του 2009, ήταν ένας από τους 21 καλλιτέχνες που έχουν κερδίσει τα τρία σημαντικότερα βραβεία υποκριτικής: Όσκαρ, Έμμυ και Τόνι. Έχει επίσης κερδίσει Χρυσή Σφαίρα, Βραβείο Βρετανικής Ακαδημίας Κινηματογράφου (BAFTA), Screen Actors Guild Award και το βραβείο του Αυστραλιανού Κινηματογραφικού Ινστιτούτου.imdb Awards page

Πρώτα χρόνια
Ο Ρας γεννήθηκε στη Τουγούμπα (Toowoomba) του Κουίνσλαντ από τους Μέρλι και Ρόι Μπέιντεν Ρας. Η μητέρα του εργαζόταν ως βοηθός πωλήσεων σε πολυκατάστημα και ο πατέρας του ως λογιστής στη Βασιλική Αεροπορία της Αυστραλίας.Geoffrey Rush biography. Film Reference.com.Geoffrey Rush Biography . Tiscali.film & tv. Οι γονείς του χώρισαν όταν ήταν πέντε ετών και η μητέρα του τον πήρε μαζί της να ζήσουνε με τους γονείς της στο Μπριμπέιν.Geoffrey Rush biography . Yahoo! Movies. Πριν ξεκινήσει την καριέρα του, ο Ρας φοίτησε στο λύκειο Έβερτον Παρκ Στέιτ και έχει σπουδάσει τέχνη στο Πανεπιστήμιο του Κουίνσλαντ.Geoffrey Rush, 1997Academy award winner . Alumni at University of Queensland. Εμφανίστηκε για πρώτη φορά στο θέατρο το 1971.

Το 1975, ο Ρας πήγε στο Παρίσι για αρκετά χρόνια και σπούδασε μίμηση και παντομίμα στο διάσημο σχολείο L'École Internationale de Théâtre Jacques Lecoq. Για τέσσερις μήνες μοιράστηκε το ίδιο δωμάτιο με τον Μελ Γκίμπσον καθώς έπαιζαν μαζί σε μια παράσταση.

Καριέρα
Θέατρο
Ο Ρας έκανε το θεατρικό ντεμπούτο στη Θεατρική Εταιρία του Κουίνσλαντ στην παράσταση Wrong Side of the Moon. Εργάστηκε εκεί για τέσσερα χρόνια σε διάφορους ρόλους. Η θεατρική δουλειά περιλαμβάνει έργα του Ουίλλιαμ Σαίξπηρ και του Όσκαρ Ουάιλντ.

Το Σεπτέμβριο του 1998, ο Ρας εμφανίστηκε στην παράσταση The Marriage of Figaro στον πρωταγωνιστικό ρόλο και το 2007 πρωταγωνίστηκε ως Βασιλιάς Μπέρεντζερ στο έργο του Ευγένιου Ιονέσκο Exit the King. Με το έργο αυτό έκανε και το ντεμπούτο στο Μπροντγουέι σε μια επανεκτέλεση του έργου που συμπεριλάμβανε νέο αμερικανικό καστ ηθοποιών όπως τη Σούζαν Σαράντον.

Κινηματογράφος
Ο Ρας έκανε το κινηματογραφικό του ντεμπούτο στην Αυστρλιανή ταινία Hoodwink το 1981. Επόμενη ταινία του το Starstruck της Γκίλιαν Άρμστρονγκ το 1982. Το 1996 πρωταγωνίστησε στην ταινία Ο Σολίστας (Shine) για την οποία κέρδισε το Όσκαρ Α' Ανδρικού Ρόλου.


Το 1998, εμφανίστηκε σε τρεις μεγάλες ταινίες: Οι Άθλιοι (Les Misérables), Elizabeth και Ερωτευμένος Σαίξπηρ (Shakespeare in Love) για την οποία έλαβε υποψηφιότητα για το Όσκαρ Β' Ανδρικού Ρόλου.

Το 1999, ο Ρας έκανε μια αλλαγή από τους συνήθης δραματικούς ρόλους και πρωταγωνίστησε στην ταινία τρόμου Το Σπίτι στο Στοιχειωμένο Λόφο (House on Haunted Hill). Το 2000 έλαβε την τρίτη υποψηφιότητα για Όσκαρ για την ταινία Quills, Η Πένα της Αμαρτίας (Quills) όπου ενσάρκωσε τον Μαρκήσιο ντε Σαντ.

Η καριέρα του Ρας συνεχίστηκε σε γρήγορους ρυθμούς με 9 κυκλοφορίες από το 2001 μέχρι το 2003. Πρωταγωνίστησε στην τεράστια εισπρακτική επιτυχία Οι πειρατές της Καραϊβικής: Η κατάρα του μαύρου μαργαριταριού (Pirates of the Caribbean: The Curse of the Black Pearl) και στις συνέχειές της Οι πειρατές της Καραϊβικής: Το σεντούκι του νεκρού (Pirates of the Caribbean: Dead Man's Chest) και Οι πειρατές της Καραϊβικής: Στο τέλος του κόσμου (Pirates of the Caribbean: At World's End). Επίσης έχει δανείσει τη φωνή του στο ρόλο του Νάιτζελ στην ταίνια Ψάχνοντας τον Νέμο (Finding Nemo).

Ο Ρας ενσάρκωσε τον ηθοποιό Πίτερ Σέλλερς στην ταινία Πίτερ Σέλλερς Για Πάντα (The Life and Death of Peter Sellers, 2004). Η ταινία στην Αμερική δεν κυκλοφόρησε στους κινηματογράφους αλλά στην τηλεόραση. Ο Ρας κέρδισε το Έμμυ Καλύτερου Ηθοποιού σε Μίνι Σειρά η Ταινία, Screen Actors Guild Award Καλύτερης Ανδρικής Ερμηνείας σε Μίνι Σειρά ή Τηλεταινία και Χρυσή Σφαίρα Καλύτερου Ηθοποιού σε Μίνι Σειρά ή Τηλεταινία. Το 2005 εμφανίστηκε στην ταινία Μόναχο (Μunich) σε σκηνοθεσία Στίβεν Σπίλμπεργκ.

Το 2010 ο Ρας ενσάρκωσε το λογοθεραπευτή Λάιονελ Λογκ στην ταινία Ο λόγος του βασιλιά (The King's Speech) για την οποία έλαβε υποψηφιότητα για Χρυσή Σφαίρα και για Όσκαρ στην κατηγορία β' ανδρικού ρόλου. Ο Ρας επιβεβαίωσε την επιστροφή ως Καπετάνιος Μπαρμπόσα στο Οι πειρατές της Καραϊβικής: Σε άγνωστα νερά (Pirates of the Caribbean: On Stranger Tides) μαζί με τον Τζόνι Ντεπ το Σεπτέμβριο του 2008. Η ταινία κυκλοφόρησε στους κινηματογράφους στις 20 Μαΐου 2011. Επίσης δάνεισε τη φωνή του στο χαρακτήρα Τόμαρ-Ρι στην περιπέτεια επιστημονικής φαντασίας Green Lantern, βασισμένη στο ομώνυμο κόμικ της DC.

Προσωπική ζωή
Από το 1988, ο Ρας είναι παντρεμένος με τη Τζέιν Μένελαους, με την οποία απέκτησε μια κόρη, την Αντζέλικα και ένα γιο, τον Τζέιμς.

Φιλμογραφία
 Έτος Τίτλος Ρόλος Σημειώσεις1981HoodwinkΝτετέκτιβ 1Menottiτηλεοπτική σειρά1982StarstruckFloor Manager 1987Twelfth NightΆντριου Άγκιουτσικ1996Ο Σολίστας (Shine)Ντέιβιντ ΧέλφγκοτΌσκαρ Α' Ανδρικού ΡόλουΧρυσή Σφαίρα Α' Ανδρικού Ρόλου - ΔράμαScreen Actors Guild Award Καλύτερης Ανδρικής Ερμηνείας σε Πρωταγωνιστικό ΡόλοΥποψηφιότητα Screen Actors Guild Award Συνολικής Ερμηνείας από ΚαστMercuryΜπιλ Γουάιττηλεοπτική σειρά (13 επεισόδιο)Τα Παιδιά της Επανάστασης (Children of the Revolution)Ζάκαρι Γουέλτς1997FrontierΝτέιβιντ Κόλινςτηλεοπτική μίνι σειράΌσκαρ και Λουσίντα (Oscar and Lucinda)Αφηγητήςφωνή1998A Little Bit of SoulΓκόντφρεϊ ΆσερElizabethΦράνσις ΓουόλσινγκχαμΥποψηφιότητα Βραβείο BAFTA Β΄ Ανδρικού ΡόλουΟι Άθλιοι (Les Misérables)Επιθεωρητής ΧαβέρΕρωτευμένος Σαίξπηρ (Shakespeare in Love)Φίλιπ ΧένσλοουΒραβείο BAFTA Β΄ Ανδρικού Ρόλου
Screen Actors Guild Award Συνολικής Ερμηνείας από ΚαστΥποψηφιότητα Όσκαρ Β' Ανδρικού Ρόλου Υποψηφιότητα Χρυσή Σφαίρα Β' Ανδρικού ΡόλουΥποψηφιότητα Screen Actors Guild Award Καλύτερης Ανδρικής Ερμηνείας σε Δεύτερο Ρόλο1999Οι Μυστήριοι (Mystery Men)Καζανόβα Φρανκεστάιν Το Σπίτι στο Στοιχειωμένο Λόφο (House on Haunted Hill)Στίβεν Πράις2000Quills, Η Πένα της Αμαρτίας (Quills)Μαρκήσιος ντε ΣαντΥποψηφιότητα Όσκαρ Α' Ανδρικού ΡόλουΥποψηφιότητα BAFTA Καλύτερου Ηθοποιού σε Πρωταγωνιστικό ΡόλοΥποψηφιότητα Χρυσή Σφαίρα Α' Ανδρικού Ρόλου - ΔράμαΥποψηφιότητα Screen Actors Guild Award Καλύτερης Ανδρικής Ερμηνείας σε Πρωταγωνιστικό ΡόλοThe Magic PuddingΜπανγίπ Μπλούγκαμ φωνή2001Ο Ράφτης του Παναμά (The Tailor of Panama)Χάρολντ "Χάρι" Πέντελ LantanaΤζον Νοξ2002Φρίντα (Frida)Λέων ΤρότσκιThe Banger SistersΧάρι Πλάμερ 2003Ο Κόσμος Ανάποδα (Swimming Upstream)Χάρολντ Φίνγκλετον Ned KellyΦράνσις Χέαρ Ψάχνοντας τον Νέμο (Finding Nemo)ΝάιτζελφωνήΟι πειρατές της Καραϊβικής: Η κατάρα του μαύρου μαργαριταριού (Pirates of the Caribbean: The Curse of the Black Pearl)Καπετάνιος ΜπαρμπόσαΑβάσταχτη Γοητεία (Intolerable Cruelty)Ντόνοβαν ΝτόναλιHarvie KrumpetΑφηγητήεφωνή2004Πίτερ Σέλλερς Για Πάντα (The Life and Death of Peter Sellers)Πίτερ ΣέλλερςΈμμυ Καλύτερου Ηθοποιού σε Μίνι Σειρά η Ταινία Screen Actors Guild Award Καλύτερης Ανδρικής Ερμηνείας σε Μίνι Σειρά ή Τηλεταινία Χρυσή Σφαίρα Καλύτερου Ηθοποιού σε Μίνι Σειρά ή Τηλεταινία2005Μόναχο (Munich)Εφραίμ2006Οι πειρατές της Καραϊβικής: Το σεντούκι του νεκρού (Pirates of the Caribbean: Dead Man's Chest)Καπετάνιος Μπαρμπόσα CandyΚάσπερ2007Οι πειρατές της Καραϊβικής: Στο τέλος του κόσμου (Pirates of the Caribbean: At World's End)Καπετάνιος ΜπαρμπόσαΕλίζαμπεθ: Η Χρυσή Εποχή (Elizabeth: The Golden AgeΦράνσις Γουόλσινγκχαμ2008$9.99Έιντζελφωνή2009Παλαβή Καινούρια Μέρα (Bran Nue Dae) Ιερέας Βενέδικτος2010The Eye of the StormΜπέισιλ ΧάντερΟ Θρύλος των Ιπτάμενων Φρουρών (Legend of the Guardians: The Owls of Ga'Hoole)Έζιλριμπ φωνήΟ λόγος του βασιλιά (The King's SpeechΛάιονελ Λογκ Υποψηφιότητα Όσκαρ Β' Ανδρικού ΡόλουΥποψηφιότητα Χρυσή Σφαίρα Β' Ανδρικού ΡόλουΥποψηφιότητα Screen Actors Guild Award Καλύτερης Ανδρικής Ερμηνείας σε Δεύτερο ΡόλοLowdownΑφηγητής  φωνή - τηλεοτπική σειρά (8 επεισόδια)Ο Δρόμος του Πολεμιστή (The Warrior's Way)Ρον2011Οι πειρατές της Καραϊβικής: Σε άγνωστα νερά (Pirates of the Caribbean: On Stranger Tides)Καπετάνιος ΜπαρμπόσαGreen LanternTόμαρ-Ριφωνή The Eye of the Storm Μπέισιλ Χάντερ

Παραπομπές

Εξωτερικοί σύνδεσμοι

 Τζέφρεϊ Ρας στο IMDb

Κατηγορία:Αυστραλοί ηθοποιοί
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Βραβευμένοι με BAFTA Β' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
Κατηγορία:Νικητές βραβείου Tony